גזפרום ארנה

גזפרום ארנה (ברוסית: Газпром Арена; בטורנירים בינלאומיים ידוע כ"אצטדיון סנקט פטרבורג", Saint-Petersburg Stadium) הוא אצטדיון מקורה בחלק המערבי של האי קרסטובסקי בסנקט פטרבורג, המשמש כמגרש הבית של זניט סנקט פטרבורג. האצטדיון נבנה במימון משותף של חברת גזפרום והעירייה במקום אצטדיון קירוב שנהרס ב-2006. אדריכל הפרויקט הוא היפני קיסו קורוקאווה. עם השלמת הבנייה, הפך האצטדיון לאחד האצטדיונים המתקדמים ביותר באירופה ומשמש למשחקי כדורגל בלבד (אם כי אירח גם משחקי הוקי קרח ומשמש גם לאירועים שונים). האצטדיון נבנה מכספי המדינה עבור קבוצת הכדורגל זניט סנקט פטרבורג והוא נחשב לאחד ממיזמי הבנייה הגדולים ברוסיה ובאירופה: כמות המתכות שנעשתה בה שימוש בבנייה היא פי 4 מכמות המתכות במגדל אייפל וכמות הבטון היא פי 5.5 מזו שבאצטדיון ומבלי באנגליה. גג האצטדיון ניתן להזזה כמו גם משטח הדשא. זהו האצטדיון השני בגודלו ברוסיה, אחרי אצטדיון לוז'ניקי. באצטדיון מותקנת מערכת תאורה מתקדמת, וכן מוצבים בו שני לוחות תוצאות אלקטרוניים, תא כבוד ועמדות שידור לטלוויזיה ולרדיו. האצטדיון נמצא בקטגוריה 4 בדירוג האצטדיונים של אופ"א. בנייתו נמשכה מדצמבר 2006 ועד מרץ 2017. משחק הבכורה נערך ב-22 באפריל 2017 במשחק ליגה של זניט נגד אורל. מאפריל 2017 ועד דצמבר 2018 הוא נקרא אצטדיון סנקט פטרבורג. ב-8 בדצמבר 2018 שמו שונה והוא נקרא "גזפרום ארנה". האצטדיון אירח את משחקי גביע הקונפדרציות 2017, משחקי גביע העולם בכדורגל 2018 ומשחקים במסגרת יורו 2020. עד דצמבר 2018 טרם הוענק שם לאצטדיון והוא כונה "אצטדיון קרסטובסקי". מלכתחילה הוערך כי זניט סנקט פטרבורג יחד עם הספונסרית שלה, חברת גזפרום ישתתפו במימון הבנייה ולכן האצטדיון כונה "גזפרום ארנה" או "זניט ארנה". אולם כיוון שכספי הבנייה מגיעים גם מתקציב העירייה שם האצטדיון עדיין נותר פתוח להצעות. בדיונים של חברי האספה המחוקקת של סנקט פטרבורג ומנהלי קבוצת זניט סנקט פטרבורג, השם "גזפרום ארנה" נתפס כפופולרי מאוד גם בקרב אוהדי הקבוצה וזהו הכינוי שנשא האצטדיון. אף שבהצבעות שונות באינטרנט ההצעה לקרוא לאצטדיון בשם קרסטובסקי קיבלה את מירב הקולות. בריאיון לתקשורת, מושל העיר גאורגי פולטאבצ'נקו, הודה כי הוא תומך בהענקת השם "קרסטובסקי" לאצטדיון על שם מיקומו הגאוגרפי אך גם השם "פטרבורג ארנה" נשקל. הבנייה הוזמנה על ידי ועדת הבנייה של העירייה ואת העבודה ביצע משרד האדריכלים "Kisho Kurokawa architects & associates." בשיתוף עם חברת טרנססטרוי ומטרוסטרוי שהשלימה את הבנייה. פיפ"א הצהירה כי האצטדיון מכונה אצטדיון סנקט פטרבורג עד לתום מונדיאל 2018. לבסוף, בדצמבר 2018 האצטדיון שינה את שמו ל"גזפרום ארנה". בשנת 2011, עם בחירתה של רוסיה לארח את מונדיאל 2018 הוחלט להאיץ את תקצוב הבנייה, על מנת להכין את האצטדיון על מנת שיארח כמה ממשחקי המונדיאל. ב-2014 הושלמה מרבית חזית האצטדיון. ביולי 2016 מועצת העיר מסרה לרשויות אכיפת החוק בעיר מידע על כך שישנו גירעון של 2,5 מיליארד רובל בתקציב בניית האצטדיון. חברת "אינז'טרנססטרוי" וטרנססטרוי לא יכלו להסביר זאת ולכן החוזה מולן בוטל. באוגוסט 2016 מועצת העיר הסתכסכה עם חברת טרנססטרוי וטענה כי החברה מעלה בכספים שהועברו והתעכבה בהשלמת בניית האצטדיון, הוחלט על ביטול המכרז מולה ומינוי חברה חדשה שתסיים את הבנייה. חברת מטרוסטרוי מונתה להשלים את הבנייה. עלות השלמת הבנייה הגיע ל-5,38 מיליארד רובלים. על פי חוזה חדש שנחתם, נקבע שעל החברה להשלים את בניית האצטדיון עד ה-26 בדצמבר 2016. מטרוסטרוי היא גם קבלנית הבנייה של הרכבת התחתית של סנקט פטרבורג ונוטלת חלק בשיפוץ מבנים היסטוריים בעיר. הבנייה הושלמה לבסוף בזמן הנקוב, ב-26 בדצמבר 2016, כאשר תקציב הבנייה מגיע לכדי יותר מ-40 מיליארד רובלים. ב-5 בדצמבר 2016 מינהל העיר סנקט פטרבורג ומועדון הכדורגל זניט חתמו על מזכר הבנות להעברת הבעלות על האצטדיון לידי הקבוצה, זאת לקראת השלמת הבנייה. ב-26 בדצמבר 2016 יקטרינה גיגיניאן, דוברת חברת "מטרוסטרוי" דיווחה שהעברת האצטדיון לידי העירייה נדחית ל-31 במרץ 2017, בשל צורך במילוי דרישות ביטחוניות בנוגע לאצטדיון, שלדברי חברת "מטרוסטרטוי" בנייתו הושלמה באופן רשמי. ב-6 באפריל 2017 בחברת מטרוסטרוי שהשלימה את הבנייה אישרו כי עבודות הבנייה הסתיימו סופית. ב-22 באפריל 2017 זניט סנקט פטרבורג אירחה לראשונה משחק בייתי באצטדיון במשחק נגד אורל במסגרת המחזור ה-24 בליגת העל הרוסית בכדורגל. לאחר השלמת הבנייה, נטען שהועסקו פועלים מצפון קוריאה בתנאי עבדות במהלך בניית האצטדיון. במהלך אירוח משחק הליגה של זניט נגד טרק גרוזני, ב-7 במאי 2017, התגלו ליקויים חמורים במשטח הדשא של האצטדיון והוחלט להסירו לגמרי ולהחליפו במשטח דשא חדש, שגודל בתנאי השטח של צפון רוסיה, בעיר גטצ'ינה. המשטח הושתל בתחילת יוני 2017, זמן קצר לפני עריכת משחקי גביע הקונפדרציות. במאי 2018 האצטדיון הועבר לאחריות קבוצת הכדורגל זניט סנקט פטרבורג, לאחר שתוחזק קודם על ידי מינהל העיר סנקט פטרבורג. בתקופת מונדיאל 2018 תכולת המושבים עמדה על 64,468, כשבמהלך עונת 2018/2019 בליגת העל הרוסית בכדורגל הוגדלה תכולת המושבים ל-68,172. באוקטובר 2018 התאחדות הכדורגל הרוסית הגישה את האצטדיון כמועמד לארח את גמר ליגת האלופות בעונת 2020/2021. בדצמבר 2018 הארנה הוסבה זמנית לאולם הוקי קרח ואירחה את המשחק בין נבחרת רוסיה בהוקי קרח לנבחרת פינלנד בהוקי קרח במסגרת טורניר גביע הערוץ הראשון בהוקי קרח (שבו צפו מספר שיא של 71,381 צופים) ואירחה גם את הדרבי הצבאי במסגרת העונה הסדירה של ליגת KHL בהתמודדות שבין סק"א סנקט פטרבורג לבין צסק"א מוסקבה. שני אירועי ההוקי קרח הופעלו כחלק מאירוע ייחודי המכונה "קלאסיקת ההוקי". שיא צופים במשחק כדורגל נשבר במאי 2019, במחזור ה-28 במשחק נגד זניט לצסק"א, שבו זניט גברה על יריבתה בתוצאה 1–3 לעיני 61,949 צופים. בספטמבר 2019 נודע שהאצטדיון נבחר לארח את משחק הגמר של ליגת האלופות ב-29 במאי 2021. בפברואר 2020 הותקנה מערכת ביומטרית לזיהוי פנים, ששימושה הראשון החל ב-28 בפברואר 2020 במשחק הליגה של זניט נגד לוקומוטיב. במהלך התפרצות נגיף הקורונה ברוסיה נערך שיפוץ במתקני האצטדיון במסגרתן חודשו המלתחות וחדרי ההלבשה. ביולי 2020 סוכנות הייעוץ Brand Finance דרגה את האצטדיון במקום 11 ברשימת האצטדיונים הטובים בעולם, כשהוא דורג גבוה יותר מאשר האולד טראפורד (מנצ'סטר יונייטד), אנפילד (ליברפול) ואצטדיון אתיאחד (מנצ'סטר סיטי).[דרוש מקור] בדצמבר 2020 ועדת החקירות של רוסיה החלה בחקירת מימון בניית האצטדיון, בחשד לגניבת כספים מתקציב הבנייה. בשנת 2021 לקחת האצטדיון חלק באירוח משחקים מטורניר אליפות אירופה בכדורגל, בו אירוח משחקים משלב הבתים ומשלב שמינית הגמר. בעונת 2020/2021 בליגת העל הרוסית בכדורגל, במסגרת המאבק במגפת הקורונה, זניט סנקט פטרבורג הייתה למועדון הכדורגל הרוסי הראשון לארגן מבצע חיסון בחינם של חיסון נגד קורונה ספוטניק V לבאי האצטדיון במחזור 22 לפני המשחק מול אחמט גרוזני, כאשר המנה השנייה למתחסנים ניתנה במשחק הביתי שלוש שבועות לאחר מכן. בעקבות הפלישה הרוסית לאוקראינה, נלקחה מהאצטדיון זכות אירוח משחק הגמר של ליגת האלופות והוא נערך בסטאד דה פרנס בפריז במאי 2022. האצטדיון מספק מגוון שירותים למבקרים, לרבות: מתן שירותי ניווט למושבים ותמיכה מעובדי האצטדיון; נקודת מידע הכוללת שירותי אחסון, משרד אבדות ומציאות ונקודות רישום; תרגום ופרשנות קולית אישית לאוהדים עיוורים; באצטדיון ישנם מושבים מיוחדים לצופים כבדי משקל וישנו מתחם מיוחד המיועד לאוהדים נכים ולהם מוסדר מתחם ייעודי עם מושבים למלווייהם. באצטדיון 560 עמדות מסוג זה, 266 מהם עבור מתניידים הכיסאות גלגלים. יתרה מכך, עוצבו באצטדיון כניסות מיוחדות, מעליות ורמפות כדי לוודא גישה מלאה לצופים בעלי מוגבלויות. במהלך מגפת הקורונה ברוסיה האצטדיון המשיך לארח משחקי כדורגל תוך הקפדה על שמירת ריחוק חברתי ועטיית מסכות וכפפות, שמחולקים על ידי סדרני האצטדיון לכל באי האצטדיון. המקום אף שימש כנקודת התחסנות לחיסון נגד קורונה. האצטדיון מצויד במיטב מערכות האבטחה הקיימות בשוק, אלה הותקנו כדי לעמוד בדרישות פיפ"א למשחקי גביע העולם. באצטדיון מערכת וידאו במעגל סגור ומערכות זיהוי פנים שנועדו לנטר כל פעילות עוינת של אוהדים בעייתיים. באצטדיון מותקנת גם מערכת התרעה ומערכות כיבוי אש רובוטיות. על ביטחון האצטדיון אחראי שירות הביטחון של מועדון הכדורגל זניט סנקט פטרבורג. סביב לאצטדיון עובר כביש הטבעת של סנקט פטרבורג ונבנה גשר ממנו אל מגרש חניה שמאפשר חניה לרכבים פרטיים. בנוסף, סמוך לאצטדיון ישנה תחנת רכבת תחתית בשם "האי קרסטובסקי" ונחנכה תחנה נוספת בשם "נובוקרשטובסקאיה", שנחנכה לקראת המונדיאל, ב-13 במאי 2018 (וביולי 2020 שונה שמה לתחנת זניט). תחנת "האי קרסטובסקי" תחנת זניט, הסמוכה לאצטדיון ערך מורחב – גביע הקונפדרציות 2017 ערך מורחב – מונדיאל 2018 ערך מורחב – יורו 2020 יולי 2008 יוני 2011 אוגוסט 2012 דצמבר 2014 יולי 2016 אצטדיון קרסטובסקי, דצמבר 2016 זניט מארחת את טרק גרוזני באצטדיון קרסטובסקי, 7 במאי 2017 טקס הפתיחה של גביע הקונפדרציות 2017 באצטדיון מראה האצטדיון בגמר גביע הקונפדרציות 2017 ספטמבר 2017 מאי 2018 הלוגו הישן גזפרום ארנה, 2 במאי 2021 אצטדיון קירוב אצטדיון פטרובסקי אתר האינטרנט הרשמי של גזפרום ארנה גזפרום ארנה, ברשת החברתית פייסבוק גזפרום ארנה, ברשת החברתית אקס (טוויטר) גזפרום ארנה, ברשת החברתית אינסטגרם גזפרום ארנה, ברשת החברתית VK האצטדיון החדש באתר זניט סנקט פטרבורג האצטדיון באתר תאגיד טרנססטרוי שהשלימה את בניית האצטדיון האתר הישן http://piterarena.com/news/2016/stadion-poluchit-nazvanie-krestovskiy Стадион остается у «Метростроя» בניית ארנה זניט בסנט פטרסבורג הושלמה, המחיר נסק ל-730 מיליון דולר, באתר כלכליסט, 14 בפברואר 2017 Стадион «Санкт-Петербург» перешел в управление футбольного клуба «Зенит» http://www.fifa.com/worldcup/destination/stadiums/stadium=5031303/index.html נתונים על האצטדיון באתר זניט סנקט פטרבורג (ברוסית) גזפרום ארנה באתר FIFA כך האצטדיון נקרא במונדיאל 2018 ויורו 2020 אצטדיון קרסטובסקי, סנט פטרסבורג - מונדיאל 2018, באתר וואלה, 26 בפברואר 2018 רוסיה גאה להציג: חזרה גנרלית למונדיאל 2018 מתוך ריאיון מושל העיר לתקשורת, כמצוטט באתר הרשמי של האצטדיון (ברוסית) Стадион на Крестовском острове получил название «Газпром Арена» Zenit’s stadium on Krestovsky Ostrov to be renamed as The Gazprom Arena Сроки сдачи «Зенит-Арены» перенесены на март (ברוסית) Подрядчик сообщил об окончании работ по строительству «Зенит Арены» Работы по допконтрактам на стадионе завершены «Зенит» заявил, что уезжает с «Петровского» «Зенит» — «Анжи»: сине-бело-голубые проведут последний домашний матч на «Петровском» Тысяча и одно обещание: готов ли стадион на Крестовском? עשרות אלפי צפון קוריאנים הועסקו בתנאי ניצול בבניית אצטדיון המונדיאל ברוסיה, באתר הארץ, 5 ביוני 2017 ליאור ברטל, ‏עבדים מצפ' קוריאה ו-17 הרוגים: כך בונה רוסיה מגרשים למונדיאל, באתר דבר העובדים בארץ ישראל, 3 ביולי 2017 Стадион "Санкт-Петербург". Справка Stadium St. Petersburg in the running to host the 2021 UEFA Champions League final РФС подал заявку на проведение финала ЛЧ-2020/21 в Петербурге אתר רשמי Украли 180 миллионов: новый скандал вокруг арены в Петербурге На «Газпром Арене» пройдет вакцинирование от коронавируса перед матчем с «Ахматом». Все процедуры бесплатны Люди с ограниченными возможностями протестировали стадион "Санкт-Петербург Арена". sankt-peterburg.glavny.tv (ברוסית). 2017-03-06. אורכב מ-המקור ב-2018-06-14. נבדק ב-2018-06-14. "Технические характеристики | Чемпионат мира по футболу FIFA 2018 в России™ | Город-организатор Санкт-Петербург". spb2018.com. אורכב מ-המקור ב-2018-06-11. נבדק ב-2018-06-14. "Технические характеристики | Чемпионат мира по футболу FIFA 2018 в России™ | Город-организатор Санкт-Петербург". spb2018.com. אורכב מ-המקור ב-2018-06-11. נבדק ב-2018-06-14. Директор по безопасности "Зенита": "Делаем все, чтобы на арене "Санкт-Петербург" людям было комфортно" (ברוסית). נבדק ב-2018-06-14. Как добраться до стадиона, ודומוסטי סנקט פטרבורג В Петербурге сразу две новые станции метро откроют для матча "Зенит" — ЦСКА "Match report – Group A – Russia - New Zealand" (PDF). FIFA.com. Fédération Internationale de Football Association. 17 ביוני 2017. אורכב מ-המקור (PDF) ב-2017-07-12. נבדק ב-17 ביוני 2017. {{cite web}}: (עזרה) Match review on FIFA.com Match report on FIFA.com